Document ID: 32004R0656

32004R0656
L 104/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 656/2004 НА КОМИСИЯТА
от 7 април 2004 година
за изменение на Регламент (ЕИО) № 752/93 относно разпоредбите за прилагане на Регламент (ЕИО) № 3911/92 на Съвета относно износа на паметници на културата
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3911/92 на Съвета за износ на паметници на културата (1), и по-специално член 7 от него,
след консултация с Консултативния комитет по паметници на културата,
като има предвид, че:
(1)
Регламент (ЕИО) № 752/93 на Комисията от 30 март 1993 г. относно разпоредбите за прилагане на Регламент (ЕИО) № 3911/92 на Съвета за износа на паметници на културата (2), създаде разпоредби за модел на форма на лицензия за износ, която се прилага за паметници на културата, изброени в приложение към Регламент (ЕИО) № 3911/92. Все пак, тази форма не е съвместима с Ключовото изложение на Организацията на Обединените нации за търговски документи и на практика нейното използване създава някои проблеми.
(2)
Поради това се създава нов вид форма, която е съвместима с Ключовото изложение на Организацията на Обединените нации за търговски документи. Формата се придружава от обяснителни бележки, за да подпомогне заинтересованите страни да я попълват еднакво и правилно.
(3)
Регламент (ЕИО) № 752/93 предвижда формата да се попълва с механични или електронни средства или на ръка. Все пак, за да намалят административните разходи, държавите-членки, които желаят и имат необходимите технически средства могат да издават документа с електронни средства.
(4)
За да се гарантира, че издаващите власти получават лист 3 от формата, следва да се създаде клауза изходния митнически пункт при износ от митническата територия на Общността да връща този лист директно на издаващите власти вместо да го дават на износителя или негов/неин представител както е предвидено досега.
(5)
Регламент (ЕИО) № 752/93 следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 752/93 се изменя както следва:
1.
В член 3, параграф 3 началното изречение се заменя със следното:
„3. Формите се изготвят в печатен или електронен вид и се попълват на официалния език на Общностите, определен от компетентните власти на издаващата държава-членка.“
2.
В член 6, параграф 1 началното изречение се заменя със следното:
„1. Кандидатът попълва клетки 1, 3, 6-21, 24, и ако е необходимо, 25 от приложението и другите листове, освен където предварително попълване на клетка или клетки е потвърдено.“
3.
Член 8 се изменя както следва:
а)
първата алинея от параграф 1 се заменя със следното:
„1. Митническата служба, отговорна за връчване на декларацията за износ осигурява вписванията в декларацията за износ, или ако се използва, в АТА карнета, да отговарят на вписванията в лицензията за износа и препратката към лицензията за износ да се вписва в клетка 44 на декларацията за износ или на талона на АТА карнета.“
б)
параграф 2 се заменя със следното:
„2. След попълване на клетка 23 на копия 2 и 3, митническата служба, упълномощена да приеме декларацията за износ връща на декларатора или на негов упълномощен представител листа, предназначен за собственика.“
в)
в параграф 3 последното изречение се заменя със следното:
„Митническата служба поставя своя печат в клетка 26 на формата и я връща на издаващите власти.“
4.
В член 16, параграф 3 началното изречение се заменя със следното:
„3. Формулярът на лицензията се попълва в печатан или електронен вид на един или повече от официалните езици на Общността.“
5.
Приложение I се заменя с текста на приложението към настоящия регламент.
Член 2
Лицензии за износ, издадени до 30 юни 2004 г. остават валидни до 30 юни 2005 г.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 юли 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 април 2004 година.

Labels: 12
3
0